ועדת הכנסת, כנסת 23, פרוטוקול מספר 83, 2020-11-30 10:00

איתן גינזבורג: שלום לכולם, אני מתכבד לפתוח את הדיון.

איתן גינזבורג: היום יום שני, י"ד בכסלו, התשפ"א, 30 בנובמבר, 2020.

איתן גינזבורג: בפתח הדיון – בקשת הממשלה להקדמת הדיון בהצעות חוק לפני קריאה ראשונה.

איתן גינזבורג: הראשונה – הצעת חוק קליטת חיילים משוחררים (תיקון מס' 23 – הוראת שעה – נגיף הקורונה החדש)(מענק חד פעמי נוסף), התשפ"א-2020.

איתן גינזבורג: תנמק את הבקשה יועמ"ש משרד הביטחון טל שטראוס.

טל שטראוס: שלום, אני יועצת משפטית במשרד הביטחון.

טל שטראוס: אנחנו מבקשים פטור מחובת הנחה לתיקון חוק קליטת חיילים משוחררים, מאחר ואנחנו לקראת סוף השנה ואנחנו רוצים לאפשר לקרן לקליטת חיילים משוחררים להתארגן כמה שיותר מהר כדי להעביר את הכסף עוד לפני סוף השנה.

טל שטראוס: התיקון החוק התעכב קצת כאן במערכות כדי להשיג הסכמות, ועכשיו, כשהכול הושלם, אנחנו רוצים להאיץ את הליך החקיקה כדי להעביר את הכסף כמה שיותר מהר.

איתן גינזבורג: תודה.

איתן גינזבורג: מישהו רוצה להתייחס?

אלעזר שטרן: אני חושב שזו אחת הבקשות הכי צודקות שהיו פה בוועדה אי פעם.

איתן גינזבורג: שהממשלה הביאה.

איתן גינזבורג: נא להדגיש.

אלעזר שטרן: אם אתה רוצה להתחיל – אז שהממשלה הביאה.

אלעזר שטרן: אני שמח שהממשלה הייתה קשובה ללחצים שלנו מעל לשולחן ומתוך הוועדות והסכימה.

אלעזר שטרן: נתחיל ככה, אם זה מה שרצית.

אלעזר שטרן: אבל האמת היא שזה מה שהיה.

אלעזר שטרן: אני אגיד לך למה זה היה – בגלל שדאגו לשירות הלאומי אזרחי, לחרדים, והשאירו את החיילים מאחור.

אלעזר שטרן: ולכן עכשיו אני שמח שהממשלה התעשתה.

איתן גינזבורג: עוד מישהו רוצה להתייחס?

איתן גינזבורג: אם לא, נעבור להצבעה.

איתן גינזבורג: מי בעד הקדמת הדיון בחוקק קליטת חיילים משוחררים (תיקון מס' 23 – הוראת שעה – נגיף הקורונה החדש)(מענק חד פעמי נוסף), התשפ"א-2020?

איתן גינזבורג: הצבעה בעד – 7 נגד – אין נמנעים – אין הבקשה להקדמת הדיון התקבלה.

איתן גינזבורג: בעד 7, אין מתנגדים ואין נמנעים.

איתן גינזבורג: אני קובע שהקדמת הדיון אושרה.

איתן גינזבורג: אנו עוברים להקדמת הדיון בהצעת חוק שירותי תעופה (פיצוי וסיוע בשל טיסה או שינוי בתנאיה) (נגיף הקורונה החדש – הוראת שעה – תיקון) (תיקון מס' 2) (הוראת שעה – קיצור המועד להשבת התמורה), התשפ"א-2020.

איתן גינזבורג: תנמק עורכת הדין מלי סיטון מיועמ"ש משרד התחבורה.

מלי סיטון: צוהריים טובים, אני מבקשת להסביר מדוע עולה הצורך בהקדמת הדיון בהצעת החוק.

מלי סיטון: הוראת השעה שהוחלט לגבי חוק פיצוי וסיוע התאימה את מצב התעופה הבין לאומי ומצב התעופה הישראלי לזכויות של הנוסע ולמצב חברות התעופה בתקופה הקשה הזו.

מלי סיטון: הוראת השעה למעשה האריכה את משך הזמן ל-90 יום למתן ההטבות לזכאים שטיסתם בוטלה.

מלי סיטון: בקשת הממשלה עכשיו היא להעריך את ההוראות של הוראת השעה בחודש נוסף.

מלי סיטון: הוראת השעה פוקעת היום לטיסות שיוצאות עד לסוף נובמבר.

מלי סיטון: בקשת הממשלה היא להאריך את הוראת השעה עד לסוף דצמבר.

מלי סיטון: הוראה נוספת שהממשלה מבקשת לקדם אותה היא שמשך הזמן שניתן ל-90 יום – מבקשת הממשלה לקצר אותו ל-21 יום.

מלי סיטון: זאת אומרת שבתוך 21 יום ממועד הטיסה שהיה נקוב בכרטיס הטיסה תחזיר חברת התעופה את התמורה לנוסע.

איתן גינזבורג: זכות הדיבור לחבר הכנסת אחמד טיבי שהעביר את חוק טיבי.

אחמד טיבי: נכון.

אחמד טיבי: החוק במקור הוא שלי וכל הזמן מנסים למנוע פיצויים מהאזרח, מהצרכן.

אחמד טיבי: כבר דחו את המועד מספר פעמים בוועדת הכלכלה.

אחמד טיבי: אני מתנגד לכל המהלכים האלה ואני חושב – ואמרתי אז:

אחמד טיבי: אני בעד שיסייעו לחברות התעופה סיוע ישיר מהמדינה או מקרן מיוחדת, אבל יש להפסיק את ההזנחה הזו וההתעמרות בנוסעים, באזרחים, במי שרכש כרטיסים ולא מקבל את הפיצוי או את דמי הכרטיס שהוא שילם.

אחמד טיבי: אני מתנגד.

מלי סיטון: אני יכולה לענות לחבר הכנסת?

איתן גינזבורג: בבקשה.

מלי סיטון: הממשלה דווקא בכיוון של מה שאמר חבר הכנסת טיבי.

מלי סיטון: אנחנו מבקשים לשנות מההוראה שקבעה 90 יום בתקופת הקורונה ולהחזיר אותה ל-30 יום, כשבעצם זו ההוראה בהוראת השעה, כשהחוק המקורי מדבר על 21 יום, ככה שדווקא הממשלה כן רואה לנגד עיניה את זכויות האזרחים הנוסעים, למרות הקושי שמתקיים בחברות התעופה – 30 יום במקום 90 יום זה משמעותי מאוד מבחינת הנוסע, וזו דרכה של הממשלה ללכת לכיוון הזה.

איתן גינזבורג: אני חושב, חבר הכנסת טיבי, שפה אתה דווקא צריך לתמוך כי מקצרים את תקופת ההשבה.

איתן גינזבורג: אם כך נעבור להצבעה.

איתן גינזבורג: מי בעד הקדמת הדיון בהצעת חוק שירותי תעופה (פיצוי וסיוע בשל טיסה או שינוי בתנאיה)(נגיף הקורונה החדש – הוראת שעה – תיקון)(תיקון מס' 2)(הוראת שעה – קיצור המועד להשבת התמורה), התשפ"א-2020?

איתן גינזבורג: ירים את ידו.

איתן גינזבורג: הצבעה בעד – 8 נגד – 1 נמנעים – אין הבקשה להקדמת הדיון התקבלה.

איתן גינזבורג: ברוב של 8 מול מתנגד אחד, הבקשה להקדמת הדיון בהצעת החוק התקבלה.

איתן גינזבורג: כמובן ששתי הבקשות הן לקריאה הראשונה בלבד.

איתן גינזבורג: << נושא >> הקמת ועדת הכנסת המשותפת ליישומים ביומטריים, לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009.

איתן גינזבורג: << נושא >>

איתן גינזבורג: נעבור לנושא הבא – בקשה להקמת שתי ועדות משותפות.

איתן גינזבורג: ועדה משותפת אחת היא ועדה משותפת לחוק האזנת סתר.

איתן גינזבורג: על-פי החוק נקבע כי מדי שנה ראש הממשלה או שר הביטחון ידווחו לוועדה משותפת של ועדת החוקה, חוק ומשפט וועדת החוץ והביטחון של הכנסת על מספר ההיתרים שנתנו לפי פרק זה של חוק האזנת סתר.

ארבל אסטרחן: זה האזנות סתר למטרת ביטחון המדינה.

איתן גינזבורג: והוועדה תדון בנושא בדלתיים סגורות.

איתן גינזבורג: לאחר התייעצות בין יושב-ראש ועדת החוץ והביטחון ויושב-ראש ועדת החוקה, חוק ומשפט מוצע כי הוועדה המשותפת תהיה בת שישה חברים, שלושה מכול ועדה, לפי ההרכב הבא: מטעם ועדת החוקה, חוק ומשפט יכהנו – יעקב אשר, שישמש כיושב-ראש הוועדה, חבר הכנסת איתן גינזבורג ואיילת שקד, ומטעם ועדת החוץ והביטחון יכהנו חברי הכנסת צבי האוזר, מיקי מכלוף זוהר ומשה בוגי יעלון.

איתן גינזבורג: מישהו מבקש להתייחס?

איתן גינזבורג: נעבור להצבעה.

איתן גינזבורג: מי בעד הקמת הוועדה?

איתן גינזבורג: ירים את ידו.

איתן גינזבורג: הצבעה בעד – 7 נגד - אין נמנעים – אין הבקשה להקמת הוועדה המשותפת התקבלה.

איתן גינזבורג: פה אחד, שבעה חברים, הבקשה להקמת הוועדה המשותפת אושרה.

איתן גינזבורג: בקשה נוספת להקמת ועדה משותפת היא לפי חוק החלת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009.

איתן גינזבורג: כבר הקמנו ועדה משותפת כזו.

איתן גינזבורג: החוק קבע שנקים ועדה משותפת ליישומים ביומטריים שתופעל בעניינים שנוגעים לפעילות רשויות הביטחון ואבטחת מידע, והישיבות יהיו חסויות.

איתן גינזבורג: נקבע כי יושב-ראש ועדת החוץ והביטחון יהיה יושב-ראש הוועדה, יושב-ראש ועדת הכנסת המשותפת – שהקמנו אותה כבר בעבר – יכהן שם, שני חברי כנסת מוועדת החוקה, אחד מסיעת הקואליציה ואחד מהאופוזיציה, וכל חברי ועדת המשנה למודיעין ושירותים חשאיים של ועדת החוץ והביטחון.

איתן גינזבורג: לפיכך נדרשת ועדת הכנסת לקבוע רק את זהות חברי ועדת החוקה, חוק ומשפט שיהיו חברים בוועדה המשותפת, וזה לפי המלצת יושב-ראש ועדת החוקה, חוק ומשפט.

איתן גינזבורג: ההצעה שלנו היא כי מהקואליציה חברת הכנסת עינב קבלה תהיה הנציגה, ומהאופוזיציה – חבר הכנסת יואב סגלוביץ', כך שהרכב הוועדה יהיה כזה: יושב-ראש הוועדה יהיה חבר הכנסת צבי האוזר, חבר הכנסת יעקב אשר, חברת הכנסת עינב קבלה, חבר הכנסת יואב סגלוביץ' וחבר הכנסת אבי דיכטר, משה בוגי יעלון, אביגדור ליברמן, וגדעון סער.

ארבל אסטרחן: צריך לומר שוועדת הכנסת בוחרת רק שני הנציגים מטעם - - - כל האחרים, אם הם מתחלפים – לא צריך לחזור לכאן.

איתן גינזבורג: מישהו מבקש להתייחס להרכב הוועדה?

איתן גינזבורג: אם לא, נעבור להצבעה.

איתן גינזבורג: מי בעד הוועדה כפי שהוצגה?

איתן גינזבורג: ירים את ידו?

איתן גינזבורג: הצבעה בעד – 8 נגד - אין נמנעים – אין הרכב הוועדה אושר.

איתן גינזבורג: הוועדה המשותפת אושרה.

איתן גינזבורג: הוקמה, ותועבר להודעה במליאת הכנסת.

איתן גינזבורג: הנושא הבא – חילופי אישים בוועדה המשותפת של ועדת העבודה, הרווחה והבריאות וועדת החוץ והביטחון לאישור חקיקת משנה לפי חוק שירות לאומי-אזרחי, התשע"ד-2014.

איתן גינזבורג: יושבי-ראש סיעות יש עתיד תל"ם ויושבת-ראש סיעת ימינה פנו בבקשה לחילופי אישים בוועדה הזו, ובהסכמה עם ראשי הוועדות של ועדת העבודה והרווחה וועדת החוץ והביטחון מוצע כי מטעם ועדת החוץ והביטחון במקום נפתלי בנט תכהן חברת הכנסת אורנה ברביבאי, ובמקום חבר הכנסת עידן רול יכהן חבר הכנסת אופיר סופר.

איתן גינזבורג: מי בעד חילופי האישים בוועדה המשותפת של ועדת העבודה, הרווחה והבריאות וועדת החוץ והביטחון לאישור חקיקת משנה לפי חוק שירות לאומי-אזרחי, התשע"ד-2014?

איתן גינזבורג: הצבעה בעד – 8 נגד - אין נמנעים – אין חילופי האישים אושרו.

איתן גינזבורג: חילופי האישים אושרו.

איתן גינזבורג: אנו עוברים לנושא הבא: קביעת ועדה לדיון בהצעה לסדר בנושא ניגודי עניינים של בכירים בשירות המדינה", של ח"כ עמית הלוי.

איתן גינזבורג: במליאה נשמעו הצעות להעביר את הנושא לוועדת הפנים והגנת הסביבה וועדת החוקה, חוק ומשפט.

מכלוף מיקי זוהר: עמדת הקואליציה – ועדת חוקה.

איתן גינזבורג: מישהו מתנגד להעביר את זה לוועדת החוקה?

איתן גינזבורג: אם לא, נעבור להצבעה.

איתן גינזבורג: מי בעד להעביר את ההצעה לסדר לוועדת החוקה?

איתן גינזבורג: ירים את ידו.

איתן גינזבורג: הצבעה בעד – 8 נגד – אין נמנע – 1 ההצעה להעביר את ההצעה לסדר לדיון בוועדת החוקה אושרה.

איתן גינזבורג: ברוב של 8, אין מתנגדים ונמנע אחד – ההצעה להעביר את ההצעה לסדר היום לדיון בוועדת החוקה נתקבלה.

איתן גינזבורג: קביעת ועדות לדיון בהצעות החוק הבאות: 1 .

איתן גינזבורג: הצעת חוק הכשרות המשפטית והאפוטרופסות (תיקון - שלילת האפוטרופסות הטבעית עבור נאשמים ומורשעים בעבירות אלימות במשפחה), התשפ"א- 2020, (פ/ 2429/23), של חה"כ עודד פורר וקבוצת חברי הכנסת.

איתן גינזבורג: 2 .

איתן גינזבורג: הצעת חוק הכשרות המשפטית והאפוטרופסות (תיקון - שלילת אפוטרופסות מהורה שהורשע ברצח הורה נוסף של הקטין או של הקטין), התשפ"א- 2020 (פ/ 2333/23) של חה"כ גדעון סער 3 .

איתן גינזבורג: הצעת חוק למניעת אלימות במשפחה (תיקון - התחייבות לקבלת טיפול), התש"ף- 2020 (פ/ 1058/23), של חה"כ עאידה תומא סלימאן וקבוצת חברי הכנסת.

איתן גינזבורג: אנחנו עוברים לסעיף האחרון – קביעת ועדות לדיון בהצעות חוק.

איתן גינזבורג: ההצעה הראשונה: הצעת חוק הכשרות המשפטית והאפוטרופסות (תיקון - שלילת האפוטרופסות הטבעית עבור נאשמים ומורשעים בעבירות אלימות במשפחה), התשפ"א-2020 של חבר הכנסת עודד פורר וקבוצת חברי כנסת.

איתן גינזבורג: ההצעה השנייה: הצעת חוק הכשרות המשפטית והאפוטרופסות (תיקון - שלילת אפוטרופסות מהורה שהורשע ברצח הורה נוסף של הקטין או של הקטין), התשפ"א-2020 של חבר הכנסת גדעון סער, והצעת חוק למניעת אלימות במשפחה (תיקון - התחייבות לקבלת טיפול), התש"ף-2020, של חברת הכנסת עאידה תומא סלימאן וקבוצת חברי הכנסת.

אחמד טיבי: יש הסכמה כללית שזה לוועדה לקידום מעמד האישה.

אחמד טיבי: אף אחד לא מתנגד.

איתן גינזבורג: כיוון שבמליאה הוצעו הצעות שונות – אז אנחנו בדיון.

ארבל אסטרחן: צריך רק לומר שמבחינתנו זה צריך ללכת לוועדת החוקה.

איתן גינזבורג: אז היועצת המשפטית אומרת שזה צריך ללכת לוועדת החוקה אבל במליאה הושמעו עוד קריאות ועוד הצעות – לוועדה לקידום מעמד האישה וגם לוועדת החוקה.

איתן גינזבורג: אז אני פותח את הנושא הזה לדיון.

תהלה פרידמן: אנחנו מצביעים על כל הצעה בנפרד?

איתן גינזבורג: שתיים הוצמדו, וההצעה של חברת הכנסת עאידה תומא סלימאן – בנפרד.

יצחק פינדרוס: אני מבקש זכות דיבור.

יצחק פינדרוס: אני רוצה לומר למה הגעתי לפה.

יצחק פינדרוס: יכול להיות שאפילו לא הייתי מטריח את עצמי להגיע לדיון.

יצחק פינדרוס: יצאתי היום מבידוד אחרי 12 יום.

יצחק פינדרוס: אני חייב לומר לכם שהייתי מזועזע.

יצחק פינדרוס: לבוא לכנסת ולשמוע רחש בחש כאילו לחרדים יש עניין להשאיר אפוטרופוס בידי רוצח - - -

עודד פורר: לא, זה לא הנושא הזה.

קריאות: - - -

יצחק פינדרוס: זה בדיוק הנושא הזה.

קריאות: - - -

אחמד טיבי: יש אחת שיש עליה הסכמה כללית - - -

יצחק פינדרוס: אדוני היושב-ראש, כדי שאני לא אקח לעצמי את זכות הדיבור, תעזור לי.

יצחק פינדרוס: אני רוצה לומר שאני מזועזע באמת ברמה של זעזוע לחשוב שנציגים של יהדות התורה או ש"ס או לא משנה מי בכנסת יש להם בכלל ספק שרוצח לא יכול להיות אפוטרופוס על הילדים שלו - זה מזעזע אותי.

יצחק פינדרוס: יושב פה גדעון סער שהציע את החוק.

יצחק פינדרוס: קיבלתי ממנו טלפון.

יצחק פינדרוס: לקח לי בדיוק 10 שניות להגיד לו שאנחנו תומכים בחוק הזה.

גדעון סער: נכון.

יצחק פינדרוס: .

יצחק פינדרוס: לא הייתי צריך להתייעץ או לשאול מישהו.

יצחק פינדרוס: לבוא היום, ושתסתובב השמועה הזאת, ובגלל זה – בואו נעביר את זה לוועדה יותר ידידותית?

יצחק פינדרוס: אני אומר לכם בכנות – זה מקומם אותי, באמת מקומם אותי.

יצחק פינדרוס: הרעיון בכלל שוועדת החוק תנסה לתקוע חוק כזה ושאני כאבא לילדים אסכים שלרוצח תהיה אפוטרופסות על הילדים שלו – מזעזע ומקומם אותי ולכן אני חושב שכולנו – תאמינו לי, תאמין לי איתן, יש לנו עוד הרבה דברים על מה לריב.

יצחק פינדרוס: על דבר שמוסכם על כולנו להפוך אותו לנושא שהוא בין חרדים לחילונים?

יצחק פינדרוס: זה מזעזע ומקומם אותי.

יצחק פינדרוס: ולכן אני אומר לך אני מבקש שבוועדה תהיה הסכמה כללית שזה יעבור לוועדה הטבעית שזו ועדת חוקה, וועדת החוקה תעשה הכול כדי לקדם את זה.

יצחק פינדרוס: תודה.

גדעון סער: תודה, אדוני היושב-ראש.

גדעון סער: יש לי סימפטיה לוועדה לקידום מעמד האישה כי עמדתי בראשה שנתיים, בין 2006 ל-2008, ואחד המדדים להצלחה זה גם היכולת להעביר נושאים של חקיקה כזו.

גדעון סער: יחד עם זאת יש לנו מקרה שיש בו מורכבות, ואני אסביר.

גדעון סער: תוכן הצעת החוק – מצד אחד הצעת החוק של חבר הכנסת פורר יותר רחבה ומורכבת, אבל חבר הכנסת פורר הסכים להתאים את הצעתו לעמדת הממשלה, בעצם לתחם את החקיקה לעבירת הרצח ולפי הבנתי גם ניסיון לרצח.

גדעון סער: ולכן בהקשר הזה אין באמת מחלוקת.

גדעון סער: השיקול השני שהיה לי הוא קצב הדיון.

גדעון סער: הוועדה לקידום מעמד האישה היא פחות עמוסה מוועדת החוקה, חוק ומשפט ולכן היא יכולה לבוא במהירות – ואני לא יודע מה תוחלת החיים של הכנסת הזו, ומאוד מאוד חשוב שנצליח להשלים את החקיקה הזו.

גדעון סער: לא נוכל להשלים את החקיקה הזו אם קצב הדיון לא יהיה מהיר.

גדעון סער: הייתה לי שיחה עם חבר הכנסת אשר לפני כשעה.

גדעון סער: חבר הכנסת אשר התחייב להנחת דעתי שאם החוק יועבר לוועדת החוקה, צב הדיון בו יהיה מהיר.

גדעון סער: לכן מבחינתי זה יועבר לוועדת החוקה – או לוועדה לקידום מעמד האישה, אני אכבד כל הכרעה של ועדת הכנסת.

גדעון סער: שני דברים אני רוצה להגיד: האחד, שתי ההצעות חייבות להיות באותה ועדה.

גדעון סער: זאת אומרת, אי אפשר לשלוח הצעה אחת לוועדה כזו והצעה שנייה לוועדה אחרת.

גדעון סער: הצבעה צריכה להיות משותפת, כי אחרת יהיה פה כאוס.

גדעון סער: שתיים, וזו גם הסיבה לכך שאני הגעתי למסקנה שאני לא רוצה לנקוט עמדה בין שתי הוועדות, כי ראיתי איך נושא שהמליאה התאחדה עליו ביום רביעי פה אחד, כמו שציין חבר הכנסת פינדרוס – מכל סיעות הבית, ולא היה אדם אחד שהצביע נגד, הופך פתאום לנושא שנוי במחלוקת.

גדעון סער: אני לא רוצה לחלק מחויבות לדרגות ל "לא תרצח".

גדעון סער: כולם מחויבים ל "לא תרצח", לפי הבנתי.

גדעון סער: ולכן אני אומר – אני אכבד כל החלטה של ועדת הכנסת ובלבד ששתי הצעות החוק תלכנה לאותה ועדה.

עודד פורר: ראשית, כשהצעת החוק הגיעה לדיון במליאה הייתה הסכמה גם בקרב חברי הכנסת וגם אל מול יושב-ראש ועדת שרים לחקיקה וגם זה עלה במליאה, שהצעת החוק תגיע לוועדה לקידום מעמד האישה.

עודד פורר: והסיבה היא, ואני מצטרף לדברים שאמר פה חבר הכנסת גדעון סער – גם חלוקת העומס בוועדות, וחברי הכנסת פה יודעים היטב מה העומס שמוטל על ועדת החוקה.

עודד פורר: אני עכשיו לא נכנס לשאלה מה רוצים לקדם או לא רוצים לקדם ואיזה הצעות חוק שנמצאות בוועדת החוקה מתקדמות, ואיזה הצעות לא מתקדמות בוועדת החוקה.

עודד פורר: אני לא אדון בזה.

עודד פורר: די בזה שהיום בערב תגיד הממשלה ליושב-ראש ועדת החוקה שיש את נושא פתיחת הקניונים או פתיחת חדרי הכושר, או סגירת חופי הים או כל מקום אחר – תדון בזה מהר, ואגב – הוא צריך לדון בזה מהר.

עודד פורר: זה התפקיד שלו.

עודד פורר: על ועדת החוקה בשוטף מוטל עומס חקיקתי מאוד מאוד גדול, קל וחומר בתקופת הקורונה.

עודד פורר: אנחנו מדברים על אירוע שבאמת יש רצון של כל חברי הכנסת מכול סיעות הבית להעביר אותו ולהעביר אותו מהר, ואפשר להעביר אותו מהר.

עודד פורר: אני חושב שאין חולק על זה שמבחינת הפניות ומבחינת היכולת לדון בנושא הזה מהר – הנושא בוועדה לקידום מעמד האישה, בעיקר שזה גם נוגע בליבת הפעילות שהוועדה הזו עוסקת ביום יום.

עודד פורר: אני עוסק בנושאים האלה יום יום.

עודד פורר: ועדת החוקה, חוק ומשפט – הכול נכנס תחת הקורה שלה, זה נושא מאוד מאוד רחב.

עודד פורר: אבל בסוף, כשאנחנו מגיעים לנושא הזה של אלימות בתוך המשפחה, שגם פה צריך איזושהי גישה לנושא – המקום הראוי, המקום הנכון זה הוועדה לקידום מעמד האישה ברמה העניינית וקל וחומר ברמת הרצון לקדם את זה מהר.

עודד פורר: מי שרוצה שהצעת החוק הזו תקודם מהר צריך לדאוג שהיא תגיע לוועדה לקידום מעמד האישה.

עודד פורר: מי שרוצה שהיא לא תקודם מהר – אגב, אני לא חושב שזה יהיה מתוך כוונת מכוון, אלא מתוך העומס המוטל על ועדת החוקה, שהוא דרמטי בתקופה הזו.

קרן ברק: כמי שעוסקת הרבה מאוד בחוקים האלה של אלימות בתוך המשפחה – והייתי חברה בוועדה למעמד האישה, וכמי שיצא לה בתקופה האחרונה גם לשבת קצת בוועדת החוקה בנושאים כאלה שקשורים לאלימות בתוך המשפחה, אני יכולה להגיד חד משמעית שהוועדה לקידום מעמד האישה מתעסקת בנושאים האלה מהבוקר עד הערב.

קרן ברק: תיקח את הנושאים שהיא עוסקת בהם 3,4 ישיבות ביום – זה בזה.

קרן ברק: היועצים המשפטיים של הוועדה לקידום מעמד האישה – ממקוצעים בתוך זה.

קרן ברק: ההכוונה של כל החברים שיושבים בתוך הוועדה ומתעסקים בזה בליבת הוועדה, מהבוקר עד הערב – זה בנושאים האלה.

קרן ברק: אם כולנו תמימי דעים שהחוקים האלה הם חשובים, וקרה הנס הגדול ולכבוד היום הבין לאומי למיגור האלימות נגד נשים באמת – אפילו ניסנקורן ודודי אמסלם התחברו, אפילו ועדת השרים לכבוד היום הזה התכנסה והחליטה לגבש את החוקים שיש עליהם הסכמה, אז אם יש על החוקים האלה הסכמה והנושא הזה חשוב וזה ליבת העיסוק של הוועדה הזו – והיועצים המשפטיים מוכוונים לזה, וגם הלו"ז, כמו שאמר פה חבר הכנסת סער – פנוי, ואפשר לדון, אז אם באמת החוק הזה חשוב לכול מי שיושב פה – אז האופציה לקדם אותו מהר היא בוועדה לקידום מעמד האישה.

קרן ברק: כל שאר הדברים, ולצערי נחשפתי בזמן האחרון לנושאים האלה בוועדת החוקה – שם זה מקום למחלוקות ולדיונים שהם הרבה יותר קואליציוניים.

תהלה פרידמן: אני רוצה לחזק את הדברים שאמרה חברת הכנסת קרן ברק.

תהלה פרידמן: אני חברה בשתי הוועדות – גם בחוקה, וגם בוועדה לקידום מעמד האישה.

תהלה פרידמן: אין מה להשוות עומסים.

תהלה פרידמן: בוועדת החוקה אנחנו מתפקדים כוועדת קורונה.

תהלה פרידמן: הדבר הזה שותה לנו את כל החיים, וזה, עם כל הרצון הטוב למתי שיהיה אפשר.

תהלה פרידמן: דבר שני – אין מה להשוות את רמת ההתמקצעות.

תהלה פרידמן: אני לא יודעת למה חושב חבר הכנסת - - - לאף אחד אין הווה אמינא שחרדים יהיו נגד זה, חס ושלום.

תהלה פרידמן: זו בכלל לא מערכת השיקולים.

תהלה פרידמן: מערכת השיקולים היא הזריזות ביכולת להעביר את החוק.

יצחק פינדרוס: התמימות שלך ממש מעלה לי דמעות.

תהלה פרידמן: הזעזוע שלך נגע לי ללב, אז אני רוצה להצהיר פה: אין לי הווה אמינא חס ושלום, אין חילול השם גדול מזה מלחשוב שחרדים הם בעד אלימות נגד נשים.

תהלה פרידמן: שלא נדע.

תהלה פרידמן: מה פתאום?

תהלה פרידמן: וזה לא מערך השיקולים.

תהלה פרידמן: מערך השיקולים קשור להתמקצעות ולזמן.

עוזי דיין: אני מסכים לכול הדברים שנאמרו כאן.

עוזי דיין: אני חושב שמבחינה מקום – זה דבר שממש מקומו בוועדת החוקה, חוק ומשפט בגלל שיש לו קשרים והשלכות לדברים שנוגעים בדברים אחרים, וכול השאר נראה לי במקרה הטוב רצון טוב באמת להעביר את זה מאוד מהר.

עוזי דיין: אני מבין את זה, עדיין אני בעד לשלוח את זה למקום הטבעי המגיע לו, בגלל שיש לזה קשר לנושאים אחרים ולא רק בתוך החוק עצמו.

אוסאמה סעדי: כבוד היושב-ראש, אני חושב שאנחנו מייצרים מחלוקת על חוק שהוא לא במחלוקת.

אוסאמה סעדי: זה חבל, כי אנחנו פה נקראים – אם אני רוצה להעביר לוועדת החוקה, שאני חבר בה, ואני עובד בשיתוף פעולה, וגם חבר הכנסת עופר כסיף שנמצא כאן, אנחנו חברי ועדת חוקה ואנחנו עובדים בוועדת החוקה, וכל חשד או ספק ספיקה שכביכול הולכים לעכב את זה שם – אני דוחה בשעת נפש.

אוסאמה סעדי: אני לא חושב שזה נכון לעשות את זה, לא ליושב-ראש יעקב אשר ולא לוועדת החוקה.

אוסאמה סעדי: אבל אני מסכים, כן, שבאמת בוועדת החוקה אנחנו עמוסים מאוד.

אוסאמה סעדי: מהבוקר אנחנו רק על חוקי קורונה, כשכול בוקר מגיעים אלינו חוקי קורונה.

אוסאמה סעדי: מצד שני, אם אנחנו היינו – אני חושב שגם חבר הכנסת עודד פורר וגם חבר הכנסת סער, אם היינו במצבים רגילים החוק הזה היה צריך ללכת לוועדת החוקה, אין ספק.

אוסאמה סעדי: כי זה חוק - - -

קרן ברק: לא נכון.

אוסאמה סעדי: זה חוק שלא קשור לרצח נשים או לא רצח נשים.

אוסאמה סעדי: זה חוק שמדבר על אפוטרופסות, וחוק האפוטרופסות הוא חוק של ועדת החוקה, לא חוק של מעמד האישה, אני אומר לך כמשפטן.

אוסאמה סעדי: אבל לאור הנסיבות האלה – אני לא יודע אם אנחנו עומדים בפני פיזור הכנסת או לא, אני חושב שגם על מנת לייעל –ב בנסיבות אלה אנחנו מסכימים שזה יעבור לוועדה לקידום מעמד האישה.

אלעזר שטרן: נאמרו פה כבר כל הטיעונים.

אלעזר שטרן: חברת הכנסת ברק אמרה את זה בצורה אולי שמכילה את הכול.

אלעזר שטרן: כיוון שנאמר פה על-ידי חבר הכנסת פינדרוס – איפה הוא?

עוזי דיין: אל תעשו מזה עניין, תעשו חופש הצבעה.

עוזי דיין: מה הסיפור?

אלעזר שטרן: כיוון שחבר הכנסת פינדרוס תלה בזה את עניין החרדים והלא חרדים, אז אני מבקש לומר: אני בעד הוועדה לקידום מעמד האישה, בגלל השיקולים ההגיוניים שנאמרו פה.

אלעזר שטרן: אני מדגיש, כמי שישב כמה שנים בוועדת החוקה אני יודע שזה באמת אמור להיות המקום הטבעי שלה, אבל לא בזמנים כאלה.

אלעזר שטרן: כיוון שבסוף מדובר על חברי כנסת אז אני בעד הוועדה למעמד האישה.

אלעזר שטרן: אבל אם כבר נאמר שהשיקול של להעביר את זה לוועדה לקידום מעמד האישה היא הסיבה של חרדים או לא חרדים – כמי שישב במליאה, כשעל פניו היה קונצנזוס שזה הולך לעבור לוועדה למעמד האישה עד שמסיבות של חרדים ולא חרדים צעק-צרח חבר הכנסת אבוטבול על ועדת החוקה רק כדי שזה לא יהיה בוועדה הזו - - -

מכלוף מיקי זוהר: זה לא נכון.

קרן ברק: זה מה שהיה, מה לעשות?

אלעזר שטרן: היה קונצנזוס על זה.

אלעזר שטרן: מיקי, מיקי הייתי שם.

אלעזר שטרן: לצערי הרב, בצעקה שלו ראיתי את השנאה.

מכלוף מיקי זוהר: עכשיו אתה מאלץ אותי לקבוע שזה יילך לוועדת החוקה.

אלעזר שטרן: אני לא יודע אם אתה יכול לקבוע.

אלעזר שטרן: אתה לא יכול לקבוע הכול.

אלעזר שטרן: אני לא בטוח שאתה יכול לקבוע הכול.

מכלוף מיקי זוהר: - - - עמדת הקואליציה תהיה ועדת החוקה.

מכלוף מיקי זוהר: תודה שעזרת.

מכלוף מיקי זוהר: עד עכשיו התלבטתי.

אלעזר שטרן: אתה ילד גדול, אתה מנהל הקואליציה.

אלעזר שטרן: אני לא עובד אצלך.

אלעזר שטרן: אתה יודע, אני מכבד אותך, אבל אני לא עובד אצלך.

עודד פורר: אבל מיקי, זו לא המטרה.

עודד פורר: המטרה היא שהחוק יקודם כמה שיותר מהר.

חמד עמאר: אני חושב שכול חברי הכנסת שיושבים כאן יש להם מטרה אחת: שהחוק יעבור, ויעבור כמה שיותר מהר.

חמד עמאר: מקום שיכול להעביר אותו כמה שיותר מהר זה הוועדה לקידום מעמד האישה.

חמד עמאר: לכן, מה שצריך לעשות – כולנו כאן יחד, לא צריך לדבר קואליציה-אופוזיציה, לא צריך לקחת את זה אישית.

חמד עמאר: אנחנו כולנו צריכים להתאחד, להעביר את זה לוועדה למעמד האישה, ולהעביר את זה כמה שיותר מהר.

עוזי דיין: אבל זה אפוטרופסות.

עוזי דיין: למה - - -

חמד עמאר: הייעוץ המשפטי יכול לתת את השירות גם בוועדה לקידום מעמד האישה.

חמד עמאר: גם השירות המשפטי שם הוא טוב שהוא יכול להביא את החוק הכי טוב בסופו של דבר, לטובת הכלל.

עודד פורר: אני רוצה משפט נוסף – אני רוצה לומר שוב, בצורה הברורה ביותר: על החוק הזה יש קונצנזוס של חברי הכנסת מהמפלגות החרדיות, ערביות, שמאליות, ימניות, you name it.

עודד פורר: יש קונצנזוס.

עודד פורר: וגם יש קונצנזוס בקרב חברי הכנסת שצריך להעביר את זה הכי מהר.

עודד פורר: אני אומר לכם – עם כל הרצון הטוב של יושב-ראש ועדת החוקה, אם היום בערב יתכנס קבינט הקורונה ויקבל איזושהי החלטה דרמטית, מחר ועדת החוקה תדון בזה, ולא בחוק.

עודד פורר: אין שאלה בכלל.

עודד פורר: אין שאלה בכלל.

קריאות: - - -

עודד פורר: אדוני היושב-ראש, חשוב לי להדגיש.

עודד פורר: זה לא בגלל מי שעומד בראש הוועדה.

עודד פורר: גם אם אני הייתי יושב-ראש ועדת החוקה והיה קבינט הקורונה מורה לי לדון במשהו, מה לעשות?

עודד פורר: זה הכי דחוף.

עודד פורר: זה תמיד יתפוס את סדר היום.

עודד פורר: אין מה לעשות.

עודד פורר: ובשביל זה יש מספר ועדות בכנסת, בכול מיני נושאים.

עודד פורר: ולכן לא קורה כלום אם הנושא הזה יעבור בוועדה לקידום מעמד האישה.

איתן גינזבורג: חברים, אני רוצה לסכם ושנעבור להצבעה.

איתן גינזבורג: אני חושב שזה כמעט חבל שחוק כזה, שאם עכשיו היינו מצביעים עליו AS IS, תהיה פה הנפת ידיים של כולם.

איתן גינזבורג: לכן נראה לי שהוויכוח הזה הוא מיותר.

איתן גינזבורג: יש רצון לקדם את החוק הזה באמת בצורה מהירה.

איתן גינזבורג: אנחנו לא יודעים, כפי שאמר פה חבר הכנסת סער בחכמה רבה ובצדק רב – כמה זמן עוד יש לכנסת הזו עוד לכהן, אבל יש הסכמה של כולם שאנחנו רוצים שהחוק הזה יעבור כמה שיותר מהר, כי הוא צודק, נכון, חשוב, כי יש מאחורי זה אנשים וילדים.

איתן גינזבורג: ולכן אני חושב שהסיפור של חרדים-לא חרדים צריך לרדת מייד מסדר היום, לא לבוא לידי ביטוי בכלל.

איתן גינזבורג: אני דיברתי עם יושב-ראש ועדת החוקה, חוק ומשפט.

איתן גינזבורג: הוא אמר שהוא בעד החוק הזה, גם אפילו רוצה להוכיח שהוא יכול, אבל אני אומר גם כחבר בוועדת החוקה, ואני שומע פה גם את חברי ועדת החוקה האחרים – אנחנו באמת עבודה עמוסה.

איתן גינזבורג: אני נמצא בה המון המון שעות בשבוע.

איתן גינזבורג: היא עוסקת בהמון דברים, ברובם – הקורונה וחוק הסמכויות.

איתן גינזבורג: לא פשוט שם.

איתן גינזבורג: ואני באמת חושש - - -

מיכאל מלכיאלי: אז הדיון עכשיו הוא איזו ועדה עמוסה יותר?

תהלה פרידמן: כן, כן.

איתן גינזבורג: האמת שכן.

קריאות: - - -

אוסאמה סעדי: הדיון הוא – מי יכול לקדם את זה יותר מהר.

איתן גינזבורג: אני באמת חושב שהחוק הוא חשוב וצריך להעביר אותו לוועדה שתקדם אותו הכי מהר.

מיכאל מלכיאלי: זאת אומרת, יו"ר ועדת הכנסת אומר לנו – אין מחויבות קואליציונית יותר - - -

חמד עמאר: מה זה קשור לקואליציה או אופוזיציה?

אלעזר שטרן: אולי תפתרו אחר כך את הבעיות של הקואליציה?

מיכאל מלכיאלי: - - - כשזה מגיע למליאה יש לנו המלצות, ובדרך כלל אנחנו הולכים עם זה, וההמלצה הייתה שזה ילך לוועדת החוקה.

קריאות: - - -

מיכאל מלכיאלי: יש דבר כזה – אם אתה חושב שהקריטריון שלנו פה לדון הוא לא מה ממליצים אלא איזה ועדות עמוסות ואיזה ועדות לא – נמשיך להתנגח כל הזמן.

מיכאל מלכיאלי: אני חושב שזה לא ראוי.

מיכאל מלכיאלי: ואני חושב שאין דבר יותר נכון מאשר מה שגם כל הקואליציה אמרה, שזה צריך להיות בוועדת החוקה, בלי קשר אם היא עמוסה או לא עמוסה.

עוזי דיין: זה לא נושא קואליציוני.

עמית הלוי: אני רוצה להציע הצעה: שזו תהיה ועדה משותפת של ועדת החוקה והוועדה לקידום מעמד האישה.

עמית הלוי: בראש הוועדה המשותפת יעמוד יעקב אשר, יושב-ראש ועדת החוקה, שהוא - - -

אוסאמה סעדי: אתם עושים מהעניין הזה - - -

חמד עמאר: זו בושה לכנסת.

קריאות: - - -

עמית הלוי: אבל הצוות המקצועי של הוועדה שמלווה אותנו גם ככה בעבודת הכנסת – ראו מה שאמרה פה תהלה פרידמן ואוסאמה סעדי ואחרים, שצריכים יותר זמינות, כי אתה רואה את הצוות של ועדת החוקה, שהוא עמוס – הצוות יהיה הצוות של הוועדה לקידום מעמד האישה.

איתן גינזבורג: ועכשיו נתפזר, ועד שנרכיב את הוועדה - - -

עמית הלוי: אפשר להקים אותה היום.

עמית הלוי: הצוות יהיה הצוות של הוועדה של עודד פורר.

איתן גינזבורג: זה אחד הדיונים הארוכים ביותר של ועדת הכנסת.

אוסאמה סעדי: ועל חוק שאין מחלוקת עליו, יש הסכמה מקיר לקיר.

אני מתנצל שלא הייתי כאן קודם, אני פשוט ניהלתי דיון חשוב מאוד בוועדה שכדאי שגם תשמעו עליו – תקנות שהביא שר הפנים שבהן במרשם האוכלוסין בתעודות הזהות יהיה כתוב על נופלים במערכות ישראל ועל נפגעי פעולות איבה, תיקון חשוב מאוד.

ואיך אמר לי ד"ר מור יוסף?

הוא כבר פחד שהממשלה מתפרקת לפני שהתיקון הזה יעבור.

אבל אני רוצה לומר משהו עקרוני, אדוני היושב-ראש.

החוק הזה שהגיש חבר הכנסת גדעון סער וחוק דומה שהגיש עודד פורר – הגיע למליאה, ששם הופיע בסדר היום שהוועדה המוסמכת לדון בו היא ועדת החוקה.

אף אחד ממציעי החוק לא שאל אותי אם יהיה אכפת לי, או אם אני עמוס – כי פתאום אני שומע שמתעניינים בעומס שלי.

אני יושב לבד בוועדות, אני לא רואה את כל החברים פה באים לעזור לי.

חלקם – כן, אבל אני יושב שם לפעמים לבד.

גם עכשיו על התקנות החדשות האלה הצבעתי לבד.

תהלה פרידמן: כי אנחנו פה, כן.

איתן גינזבורג: כי היינו פה, אדוני.

לא דיברתי עליכם.

יש עוד אנשים בבניין.

איתן גינזבורג: יש פה ארבעה חברים מהוועדה.

אני אומר – מי שמכיר את עבודת הכנסת יודע שאני די מכבה האורות פה בבניין.

מי שרוצה יכול לשאול את קצין הכנסת.

אז דבר ראשון זה עלה למליאה בצורה הזאת, ולדעתי ככה זה גם צריך להיות.

אגב, גם בשיחות שניהלתי, ואתה יודע שאני שואל את אנשי המקצוע, וגם אתה עושה ככה, אדוני היושב-ראש, חד משמעית אמרו לי: פרק אקסלנס זה של ועדת חוקה.

דבר שני שקרה, שאף אחד – לא עודד פורר ולא גדעון סער, לא פנו אלי בהתחלה.

אני, ביום חמישי בבוקר לא הגעתי לכנסת, לא קבעתי דיונים, כדי שהח"כים לא יכעסו עלי שאני קובע דיונים גם ליום חמישי.

יצא לי בדרך לשמוע ראיון של איבט ליברמן, יושב-ראש סיעת ישראל ביתנו, שסיפר בדרמטיות על נס ההצלה.

כן, אדוני היושב-ראש, חבל שאתה מעקם את הפנים, מחייך.

איתן גינזבורג: כי חבל שאתה הולך לכיוונים האלה.

אז סליחה, עם כל הכבוד, אני מספר את האמת.

זה הכיוון שאני מכיר.

אני שומע שם שאיווט ליברמן מודיע שיש חוק מצוין של עודד פורר – הוא לא הזכיר את החוק של גדעון סער.

גדעון סער: הוא לא נתן קרדיט גם לחבר כנסת מסיעה אחרת?

קריאות: - - -

את כל הקרדיט הוא נתן לי, ואמר שהגיע יושב-ראש ועדת החוקה וחטף את החוק הזה, מנסה לחטוף את החוק לוועדה שלו כדי לקבור את זה, ושהוא לא ייתן שזה יקרה.

זה היה סוף הציטוט.

עכשיו, עם כל הכבוד, אני לא מדבר פה על משהו אישי.

אני יושב-ראש ועדה, אני לא קברן.

ניהלתי פה הרבה מאוד חוקים, הרבה דברים ואני אמשיך אותם גם הלאה.

יותר מזה, מאחר ולי ברור, מה שגם לכם ברור - שהחוק הזה צריך לעבור בוועדת החוקה, אני כבר תיאמתי, ולא מהיום ולא מעכשיו ולא לכבוד הישיבה הזאת.

עדכנתי גם את חבר הכנסת גדעון סער בטלפון במוצאי שבת.

ונאמר לי, אגב, בטלפון שהיה מעודד פורר שניסנקורן הבטיח לו שזה יעבור לוועדה שלו.

אבי ניסנקורן אמר לי במפורש – לא.

אמרתי: אם תהיה הסכמה – בבקשה.

אמרתי לעודד פורר אתמול שבפעם הבאה שיש חוק שהוא חושב שזה צריך לבוא אליו – יתכבד ויבוא לשוחח איתי בנושא הזה, אולי נסכים ואולי לא.

אבל לבוא באיזושהי כוחנות כביכול, כרגע, תחת מעטה כזה או אחר, עם גיוס של אנשים מתוך הוועדה – אני חושב שזה לא יאה ולא נאה, ולא מקובל.

ואני רוצה – מותר לי, כיושב-ראש ועדה, כי אני נפגעתי ממה שנאמר באותו שידור – אני רוצה להוכיח קבל עם ועדה את מה שמראש ידעו כולם, גם אותו אחד שעלה לוועדה, שאני לא מתכוון - - - יש הצבעה תכף, עוזי.

עוזי דיין: אמרתי את דעתי, התקזזתי עם מתן כהנא.

לכן אני אומר:

גם כיושב-ראש ועדת חוקה וגם כחבר במפלגה חרדית שהואשמה באשמת שווא מעל גלי האתר, בעניין הזה, אני חושב שחברי ועדת חוקה שאתה ביניהם, אדוני – יש ועדת הבית, מה שנקרא.

אם הייתי בא ומנסה לקחת משהו למישהו אחר – זה סיפור אחר.

אני בוועדה הזו הופעתי פעם אחת, כשאני התבקשתי על-ידי יושב-ראש הקואליציה שיושב אתנו כאן להעביר נושא אחד מתוך נושאי הקורונה, להעביר את זה לוועדת הקורונה.

לפי בקשה מיוחדת שלו, הייתה הסכמה והסכמנו עליה.

אני עשיתי את זה בזמנו.

באו, דיברו קודם.

לא משנה שהם הצטערו על זה אחר כך.

אבל אני אומר – אני, מבחינתי, חושב שזה מה שצריך להיות, ואני חושב שכול חברי הוועדה, במיוחד חברי ועדת החוקה, ואני שמעתי, אוסאמה שאתה דיברת על זה שיש עומס בוועדה – ואתה יודע, אוסאמה, שכשיש לי עומס אני גם יודע לחלק את זה עם החברים, כשצריך.

לא פעם ולא פעמיים ניהלת ועדה, ולא רק ניהלת אותה אלא ביקשתי ממך לעלות במליאה ולהציג אותם כי אתה ניהלת.

לכן, חברים.

אל תדאגו לסדר יום שלי.

אני כבר הודעתי לגדעון שסיכמתי עם מנהל הוועדה כבר ביום חמישי, שאנחנו משריינים - -

גדעון סער: אמרתי את זה, דרך אגב.

- - את יום רביעי הקרוב לדיון.

אנחנו בעד העניין הזה.

אני חושב שיש פה עוד כמה אנשים חוץ ממני שקוראים בתורה לפחות שלוש פעמים את המילים "לא תרצח", עם המשמעותיות של זה.

אני חושב שרק כדי להוציא לעז שפתיים חמור של הסתה נגד נבחרי ציבור חרדים אתם כולכם, כולכם – גם משתפי הפעולה עם ישראל ביתנו וגם אלה שאף פעם לא משתפים אתם פעולה – צריכים להגן שלא תהיה הסתה כזו.

זו הסתה גזעית, זו הסתה שאני לא מוכן לוותר עליה ורק בגללה אני מתעקש.

ורק בגללה אני בא לכאן.

אני מצפה, יושב-ראש הוועדה, גם ממך, שתבין את העניין הזה.

תודה רבה.

גדעון סער: אין לי מה להוסיף.

עודד פורר: צר לי שיושב-ראש ועדת החוקה לקח את החוק הזה לעניין האישי.

עודד פורר: הדרישה שלנו שהוא יהיה בוועדה לקידום מעמד האישה היא לא דרישה אישית והיא לא נוגעת לא לזהות יושב-ראש הוועדה ולא לזהות מפלגה.

עודד פורר: אם מישהו חס וחלילה משתף פעולה - - - אני חושב שהמילים שאמרת כאן – הפוסל במומו פוסל.

עודד פורר: אתה בא לדבר על הסתה תוך שאתה מסית - - -

קריאות: - - -

עודד פורר: הוא יודע לבוא ולהסית בעצמו.

עודד פורר: חבר הכנסת יעקב אשר, אם היית נוכח במליאה היית ער לזה שכול חברי הכנסת שהיו במליאה, ואתה יודע היטב שזה מה שקובע - - -

קריאות: - - -

איתן גינזבורג: אבל למה להוריד את זה למקום הזה?

איתן גינזבורג: נו, באמת.

יצחק פינדרוס: - - -

איתן גינזבורג: די, נו.

איתן גינזבורג: זה מה שחשוב?

יצחק פינדרוס: אבל הוא עלה לשידור ואמר את זה.

עודד פורר: אני מציע לא לקחת את זה לעניין האישי, אלא לקחת את זה לעניין המהותי.

יצחק פינדרוס: הבוס שלך לקח את זה לעניין האישי.

עודד פורר: העניין המהותי העקרוני.

מיכאל מלכיאלי: הבוס שלך לקח את זה לעניין האישי.

עודד פורר: חבר'ה, תפסיקו כבר עם הפוליטיקה שלכם, תפסיקו כבר.

עודד פורר: תפסיקו להכניס פוליטיקה בכל דבר.

מיכאל מלכיאלי: אבל - - - תתמודד עם הטענות.

עודד פורר: יש פה חוק בקונצנזוס שברור לכולם ולכול חברי הוועדה, גם ליושב-ראש ועדת החוקה שיודע כמה חקיקה נמצאת אצלו על השולחן – יש חוק שהכי מהר שהוא יכול לעבור זה בוועדה לקידום מעמד האישה.

עודד פורר: ולפיכך אני שב ואומר לחברי הכנסת שיושבים כאן:

עודד פורר: אם אתם רוצים שהחוק יקודם מהר אני אשמח שהוא יעבור לוועדה לקידום מעמד האישה ויקודם במהירות האפשרית.

עודד פורר: כל השאר זה מילים.

איתן גינזבורג: עוד מישהו רוצה להתייחס?

מכלוף מיקי זוהר: חברים, בעיקרון – אין ספק שהחוק הזה צריך להגיע לוועדת החוקה מבחינה מקצועית, משום שלא מדובר פה בעניינים של מעמד האישה.

מכלוף מיקי זוהר: מדובר פה בעניין מאוד מאוד משפטי שמדבר על עונשי מאסר, על עניינים שקשורים להליכים פליליים, וכדומה.

מכלוף מיקי זוהר: לכן אין שאלה בכלל שמבחינה מקצועית החוק הזה צריך להיות בוועדת החוקה.

מכלוף מיקי זוהר: לגבי העניין של העומס על ועדת החוקה – אני מכיר את העומס הזה.

מכלוף מיקי זוהר: טוען פה יושב-ראש הוועדה יעקב אשר שהוא מתכוון ומתעתד לקדם את החקיקה בצורה מהירה, והדבר הזה בסופו של דבר חייב להניח את דעתנו, משום שאם יעקב אשר יכול להתחייב על קידום החקיקה באופן מהיר, אז כמובן שצריך להניח את דעת הקואליציה.

מכלוף מיקי זוהר: אני מאוד רוצה שידידי עודד פורר יקדם את החקיקה בוועדה שלו ואני יודע שהוא - - - למשימה, אבל בסופו של דבר אפילו שלא נוח לי שזו עמדת הקואליציה, היא בעד ועדת חוקה.

איתן גינזבורג: כחבר הקואליציה אני חושב שלא הייתה על זה ישיבה בהנהלת הקואליציה, אז אי אפשר לקבוע שזו עמדת הקואליציה.

איתן גינזבורג: אני מציע שנעל את זה להצבעה.

עאידה תומא סלימאן: חברי הכנסת, כבוד היושב-ראש, אני ישבתי במקום הזה של יושבת-ראש הוועדה לקידום מעמד האישה, ואני יודעת שיש ניסיון תמיד להציג את הוועדה כאילו היא לא מקצועית מספיק כדי לדון בחוקים מסובכים שיש בהם תהליכים משפטיים וכל מיני דברים כאלה, וכאילו אנחנו רק יודעות שם בוועדה לדבר על עניינים שקשורים במעמד האישה.

עאידה תומא סלימאן: אז בואו תעשו קודם כל כבוד לוועדה הסטטוטורית בתוך הכנסת הזו.

עאידה תומא סלימאן: הוועדה הזו יכולה להיות מקצועית ביותר, והיא מקצועית ביותר, והיא המבינה הכי הרבה בנושא הזה.

עאידה תומא סלימאן: אל תשלו את עצמכם, זה לא רק עניינים משפטיים.

עאידה תומא סלימאן: החוק הזה לא חוקק רק בגלל שהייתה פגיעה משפטית בספר החוקים של מדינת ישראל אלא כי יש בעיה חברתית שלפיה אנחנו מתנהלים.

עאידה תומא סלימאן: עכשיו, אני חושבת שאין שום – בואו, אל תרכיבו על העניין הזה את כל - - -

יצחק פינדרוס: על שלך אין לנו בעיה.

יצחק פינדרוס: אמרנו – אין בעיה שיעבור לוועדה לקידום מעמד האישה.

עאידה תומא סלימאן: אני יודעת, אני יודעת.

עודד פורר: בקיצור – תגיד לפרוטוקול שהעניין אישי, פינדרוס.

קריאות: - - -

עאידה תומא סלימאן: אל תיכנסו לכאסח מפלגתי על גבו של החוק.

עאידה תומא סלימאן: אנחנו רואים מה קורה.

עאידה תומא סלימאן: ראינו מה קרה עם החוק של קרן ברק – כמה פעמים הוא כבר נדחה.

קריאות: - - -

איתן גינזבורג: חברי הכנסת, חמש דקות הפסקה להתייעצות סיעתית.

איתן גינזבורג: אני מחדש את הדיון.

איתן גינזבורג: אנחנו כפי שאמרנו לפני הדיון – נעבור להצבעה על שני החוקים: הצעת חוק הכשרות המשפטית והאפוטרופסות (תיקון - שלילת האפוטרופסות הטבעית עבור נאשמים ומורשעים בעבירות אלימות במשפחה), התשפ"א-2020, פ/2429/23 של עודד פורר, ושל חבר הכנסת גדעון סער – הצעת חוק הכשרות המשפטית והאפוטרופסות (תיקון - שלילת אפוטרופסות מהורה שהורשע ברצח הורה נוסף של הקטין או של הקטין), התשפ"א-2020, פ/2333/23.

איתן גינזבורג: ההצעה הראשונה שתעלה להצבעה - - -

מיכאל מלכיאלי: רגע, שנייה, שנייה.

מיכאל מלכיאלי: חבר הכנסת פינדרוס

קריאות: - - -

עודד פורר: התייעצות סיעתית זה חמש דקות.

קריאות: - - -

יצחק פינדרוס: בגלל שהוויכוח קודם התלהט קואליציה-אופוזיציה ברמה האישית, אני רוצה להתנצל בפני קרן ברק.

יצחק פינדרוס: לא התכוונתי לפגיעה אישית.

יצחק פינדרוס: התכוונתי לנושא שדיברתי עליו קודם, אבל אני רוצה להתנצל בפניה.

איתן גינזבורג: אז אני חוזר, וננסה לעשות את ההצבעה הזו הצבעה עניינית, אם אפשר, פחות פוליטית ופחות יצרית.

איתן גינזבורג: זה בעיקר לא מכבד את החוק עליו אנחנו דנים.

איתן גינזבורג: מי בעד להעביר את הצעות החוק לוועדה לקידום מעמד האישה?

איתן גינזבורג: ירים את ידו.

איתן גינזבורג: מי בעד להעביר את ההצעות לדיון בוועדת החוקה?

איתן גינזבורג: ירים את ידו.

איתן גינזבורג: הצבעה בעד ההצעה להעביר לוועדת החוקה – 4 בעד ההצעה להעביר לוועדה לקידום מעמד האישה – 8 נמנעים – 1 ההצעה להעביר את הצעות החוק לדיון בוועדת החוקה, חוק ומשפט התקבלה.

איתן גינזבורג: שתי הצעות החוק יועברו לדיון בוועדה לקידום מעמד האישה.

קריאה: מבקשים רביזיה על ההחלטה.

איתן גינזבורג: אנחנו עוברים להצבעה על הצעת חוק הצעת חוק למניעת אלימות במשפחה (תיקון - התחייבות לקבלת טיפול), התש"ף-2020, פ/1058/23 של חברת הכנסת עאידה תומא סלימאן.

איתן גינזבורג: גם פה נשמעו שתי הצעות, אחת לוועדת החוקה והשנייה לוועדה לקידום מעמד האישה.

איתן גינזבורג: מי בעד להעביר את ההצעה לוועדה לקידום מעמד האישה?

איתן גינזבורג: ירים את ידו.

איתן גינזבורג: הצבעה בעד ההצעה להעביר את הצעת החוק לדיון בוועדה לקידום מעמד האישה – 9 נגד – מיעוט נמנע – אין מי בעד ההצעה להעביר את הצעת החוק לוועדת החוקה?

איתן גינזבורג: הצבעה בעד ההצעה להעביר את הצעת החוק לדיון בוועדת החוקה, חוק ומשפט – 1 נגד – רוב נמנעים - אין ההצעה להעביר את הצעת החוק לוועדה לקידום מעמד האישה נתקבלה.

איתן גינזבורג: הוועדה שהחוק יעבור אליה היא הוועדה לקידום מעמד האישה.

איתן גינזבורג: רביזיה תתקיים בשעה 15:50.

איתן גינזבורג: אני מודה לכם, הישיבה נעולה.